Shoko rokuti mhosva rinoreva chakaipa chakaitwa chinosungisa kana chinorangwa pamberi pedare remhosva. Vamwe vatauri vanoti mhaka. Mhoromori kana horomori (Professional criminal). kureva munhu anogaro poromora mhosva. Manhanhu (Refusal to admit guilt). Mabikwa kana mafindifuva (Delayed, harmful effeet of some action). Kune zita remhuri rinonzi Mabikwa. Mudariki (transgressor). Burumbu remhosva (serious case or offense). Magwede kana gwede (Troublemaking propensity) apa kureva hunhu hwemunhu anogarokoromora mhosva kana kupindana nemarwise. Ana magwede: he is a trouble-maker. Baringidzo (Cross-examination). Chikerema, nyanya kana nyan'a (rogue, rascal) rinotaura munhu asina kutendeka pakushanda nevamwe, anganzi nhubu kana ndururani. Tendeso (Proof).. Kaura kana Kukaura (to stop doing an undesirable thing, often as a result of punishment or reprimand). Wakaura wanga wajaira kuba nhumbi dzevanhu. Kunyunyuta kana kutsutsumwa (doubt). Kuridzira munyere (exculpate - show or declare that (someone) is not guilty of wrongdoing) vachireva kupembedza. Kukwenhaidza (to lower in dignity; dishonor or disgrace) apa kureva kuderedza munhu, kumuzvidza, kana kumunyadzisa mukuona kwevanhu.